اللغه المصريه القديمه هى لغه المصريين القدام و من عيلة اللغات الافرواسيويه. اللغة المصرية إتكتب و فيه سجلات مكتوبه بيها من سنة 3400 قبل الميلاد تقريبا و ده بيخليها واحدة من أقدم اللغات المعروفة المسجلة. و كان المصريين بيتكلموها لحد أواخر القرن السابع الميلادى فى شكل القبطى. اللغه والرموز الهيروغليفيه اتكتبت بيها سجلات مكتوبه من سنة 3400 ق.م (قبل الميلاد) تقريبا وده بيخليها واحدة من اقدم اللغات والحروف المعروفه المكتوبه والمسجله فى العالم، لان اقدم اللغات والحروف المعروفه المكتوبه والمسجله فى العالم هيه وبالترتيب من الاقدم للاحدث: اللغه والرموز "السومريه" اللغه والرموز (الهيروغليفيه) المصريه اللغه والرموز "الكنعانيه" نظم الكتابه التلاته هى اقدم نظم الكتابه المعروفه والمسجله فى العالم. لاحظ علماء الخطوط ان الرموز الهيروغليفيه اللى بيشبه راس التور ابو قرنين اتحول لما وصل لحرف "F" فى حروف الابجديه اليونانيه، وان رموز المتعوج اللى شبه موجة بحر, اتحول لما وصل لحرف "M" فى اليونانى، وان الرمز اللى على شكل فاس, اتحول لحرف "A" فى اليونانى. تأثير الرموز الهيروغليفيه على اليونانيه حصل بعد مده وعلى مراحل طويله ومتعدده بعد ما طورها الكنعانيين بتطوير حروف ابجدية ضمنها حروف الابجديه الكنعانيه القديمه وحروف الابجديه الكنعانيه الحديثه وحروف الابجديه الفينيقه وحروف الابجديه الاراميه وغيرهم.